**พัณนิดา เศวตาสัย**  (ชื่อเล่น: เอ๋; เกิดเมื่อวันที่ 31 สิงหาคม พ.ศ. 2508) นักร้องหญิงชาวไทย มีพี่น้อง 4 คนโดยเธอเป็นคนที่ 2 เข้าศึกษาที่โรงเรียนราชินี รุ่นเดียวกับ แอม เสาวลักษณ์ ลีละบุตร ต่อมาได้สอบเทียบเข้าคณะสังคมวิทยาและมานุษยวิทยา มหาวิทยาลัยธรรมศาสตร์ จนจบปริญญาตรีและจบปริญญาโท สาขาบริหารงานบุคคล ประเทศสหรัฐอเมริกา ตามลำดับ

ประวัติ
-------

เริ่มสนใจการร้องเพลงตั้งแต่ชั้นประถมศึกษาตอนต้น ได้เคยร้องเพลงหน้าชั้น และได้ประกวดร้องเพลงชั้น ป.4 ร่วมกับ แอม เสาวลักษณ์ รวมทั้งชื่นชอบการเล่นกีตาร์ โดยเริ่มเรียนเล่นกีตาร์ขณะเรียนชั้นประถมศึกษาปีที่ 7 ซึ่งได้เล่นและร้องขณะก่อตั้งวงโฟล์คซองประจำโรงเรียนเพื่อหาทุนสร้างตึก โดยเธอและแอมเสาวลักษณ์ได้ร่วมกันร้องเพลง *เดียวดาย* ที่แต่งโดยอาจารย์ลดาวัลย์ โสมศรี เพื่อสมทบทุนสร้าง *สวนขวัญ* ในโรงเรียนราชินี และวงนี้ได้ออกชุดที่สองเป็นเพลงพระราชนิพนธ์ เพื่อหาทุนสร้างหอสมุดวชิราวุธานุสรณ์ของรัชกาลที่ 6 ขณะที่โฟล์คซองชุดแรกออกอัลบั้มเป็นเทปคอสเซ็ทและได้ถูกโปรโมทตามสถานีวิทยุ ทำให้คุณระย้า ประเสริฐ พงษ์ธนานิกร ดีเจรายการมิวสิคเทรนและผู้ก่อตั้งค่ายเพลงรถไฟดนตรีสนใจในน้ำเสียงของเธอ จึงได้ติดต่ออาจารย์ลดาวัลย์ให้พัณนิดาเป็นผู้ขับร้องเพลงนี้ใหม่ แต่ต้องพับโครงการนี้ในช่วงแรกเพราะคุณพ่อของเธอยังไม่อนุญาต  มาทำต่อสำเร็จในปี พ.ศ. 2527 ขณะที่เธอกำลังศึกษาต่อที่มหาวิทยาลัยธรรมศาสตร์ โดยใช้ชื่ออัลบั้มว่า *เดียวดาย* ปีต่อมาเธอได้มีผลงานชุดที่ 2 ชื่อ *หลงรักเธอ* ซึ่งได้ร้องเพลงเก่าที่กลับมาบันทึกเสียงใหม่ ส่วนผลงานชุดที่ 3 *คิดถึงจัง* ได้วางแผงหลังจากที่เธอได้ไปเรียนต่อปริญญาโทที่สหรัฐอเมริกา โดยผลงานเพลงที่มีชื่อเสียงที่สุดคือ *ฉากสุดท้าย* ได้รับความนิยมเป็นอย่างมาก จากนั้นเธอจึงมีผลงานออกมาเป็นระยะๆ ทั้งเพลงไทยและเพลงสากลออกมาอย่างต่อเนื่องซึ่งขายได้เรื่อยๆ แม้จะไม่เปรี้ยงปร้างนัก

ในระยะแรกพัณนิดาไม่เคยออกคอนเสิร์ตที่ไหน และไม่เคยออกรายการใดๆ เลย จนเมื่อประมาณ 25 ปีต่อมาจึงได้ออกคอนเสิร์ตครั้งแรก ชื่อ *กรีนคอนเสิร์ตหมายเลข 10 The Lost Love Songs* เมื่อปี พ.ศ. 2550 และ *The Memory Night Concert* ในปี พ.ศ. 2552 

ปัจจุบันทำงานที่ บริษัท ปตท. จำกัด (มหาชน) แผนกบริหารสัญญา การจัดหาการขนส่งต่างประเทศ

ผลงานเพลง
---------

*เดียวดาย (พ.ศ. 2527)*

1. ก่อนจากกัน
2. ห่วง
3. เดียวดาย
4. เหงาใจ
5. นะ
6. เพ้อ
7. ซึ้ง
8. ใครเอ่ย
9. ตา
10. พบ

*หลงรักเธอ (พ.ศ. 2528)*

1. หลงรักเธอ
2. เพื่อดวงใจ
3. เสียแรงรัก
4. หลง
5. นกร้องเพลง
6. คลื่นชีวิต
7. รักลืม
8. พอกันที
9. รำพัน
10. เพียงเดียว

*คิดถึงจัง (พ.ศ. 2529)*

1. รักไร้ค่า
2. วันที่ผ่านเลย
3. แอบรัก
4. มีฉันมีเธอ
5. ฉากสุดท้าย
6. คิดถึงจัง
7. คืนนี้ยังมีดาว
8. รู้ใจตัวเอง
9. รักกว่าที่คิด
10. เหมือนใบไม้ร่วง

*ข้ามฟ้า มาฝาก (พ.ศ. 2531)*

1. ก็เพียงแต่ฝัน
2. เกือบไม่ทัน
3. ขอเป็นฝ่ายไป
4. รักที่อยากลืม
5. ละครบทเศร้า
6. วันที่ฝันเป็นจริง
7. ของขวัญวันเกิด
8. ความจริงใจ
9. คงเข้าใจ
10. อีกนานเท่าไหร่

*Back To The Old Day (พ.ศ. 2532)*
*In The Mood I & II (พ.ศ. 2533)*
*ใจสองดวง (พ.ศ. 2534)*

1. ยอมเป็นผู้แพ้
2. เจ็บครั้งเดียว
3. ใจสองดวง
4. ยังมีฉันอีกคน
5. เป็นเพราะใคร
6. ผ่านเลยผ่านไป
7. ขอให้เธอรับรู้
8. เก็บความหวัง
9. รักสักนิด
10. หัวใจเหงา

*เติมเชื้อไฟ (พ.ศ. 2536)*

1. อย่าเติมเชื้อไฟ
2. เจ็บเท่ากัน
3. หนังเรื่องเดิม
4. วันใหม่
5. เธอยังมีฉัน
6. ดอกไม้แทนคำ
7. บอกได้ไหม
8. โลกไม่รอ
9. พักร้อน
10. พบเพื่อจาก

*ฟ้าเดียวกัน (พ.ศ. 2544)*

1. ริมฝั่งน้ำ
2. รักข้ามขอบฟ้า
3. รักเองช้ำเอง
4. ฉากสุดท้าย
5. จงรัก
6. คำมั่นสัญญา
7. ไม่อยากให้โลกนี้มีความรัก
8. คะนึงครวญ
9. ลาวดวงเดือน
10. คู่นก

*ทำตามหัวใจ (พ.ศ. 2546)*

1. อย่ารอเขาเลย
2. ความจริงในหัวใจ
3. ขอเวลาพักใจ
4. ค่ำคืนสุดท้าย
5. ยอม
6. ความรักที่หายไป
7. เพราะฉันมีเธอ
8. ไม่เคยชิน
9. หลับเถิดนะ
10. ฝากรักกับจันทร์
11. อย่ารอเขาเลย (บรรเลง)

คอนเสิร์ต
---------

1. กรีนคอนเสิร์ตหมายเลข 10 The Lost Love Songs (2550)
2. The Memory Night Concert (2552)
3. กรีนคอนเสิร์ตหมายเลข 19 The Lost Love Songs to be Continued (2559)

อ้างอิง
-------

1. ↑  ""เอ๋ พัณนิดา *คัมแบ็ก งัดเพลงฮิตในอดีต โชว์เวทีเดอะ เมมโมรี่ฯ (1)"*. คลังข้อมูลเก่าเก็บจากแหล่งเดิมเมื่อ 2012-01-17. สืบค้นเมื่อ 2013-11-12.
2. ↑  พัณนิดา เศวตาสัย จากเว็บ Oldsonghome
3. ↑  "*เอ๋* พัณนิดา กับ...หัวใจที่ยังโหย (รัก)". คลังข้อมูลเก่าเก็บจากแหล่งเดิมเมื่อ 2012-01-06. สืบค้นเมื่อ 2013-11-12.
4. ↑  "กระจ่างหู *เอ๋-พัณนิดา* แจงชัดเรื่อง..งานประจำ ? ฟิตลูกคอโชว์คอนเสิร์ต". คลังข้อมูลเก่าเก็บจากแหล่งเดิมเมื่อ 2010-08-07. สืบค้นเมื่อ 2013-11-12.